Folketing
2013-02-20

I forlængelse af det sidste kan man jo så glæde sig over, at talerstolen i hvert fald er så høj, som den er. Jeg er jo bare nødt til at sige, at det er klassisk radikalt, at man er mere hellig end paven selv, når man sidder i opposition, og lige så snart man så kommer på regeringsbænkene, er man mere Berlusconi end Berlusconi, for nu at bruge det udtryk, som økonomi- og indenrigsministeren brugte om den tidligere regering lige præcis i forhold til høringer. Ja, hykleriet er jo enormt. Vil hr. Jeppe Mikkelsen indstille til sin gruppe, at [Lydudfald] ... i praksis og tillade et mindretal i Folketinget at få gennemført en høring?